CELEX: 32014R0001
Language: sl
Date: 2013-08-28 00:00:00
Title: Delegirana uredba Komisije (EU) št. 1/2014 z dne 28. avgusta 2013 o spremembi Priloge III k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov

4.1.2014   
            
            
               SL
            
            
               Uradni list Evropske unije
            
            
               L 1/1
            
         
      DELEGIRANA UREDBA KOMISIJE (EU) št. 1/2014
   z dne 28. avgusta 2013
   o spremembi Priloge III k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 207 Pogodbe,
   ob upoštevanju Uredbe (EU) št. 978/2012 Evropskega Parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti člena 10(4) Uredbe,
   ob upoštevanju naslednjega:
   
               (1)
            
            
               V členu 9(1) Uredbe (EU) št. 978/2012 (v nadaljnjem besedilu: Uredba o GSP) so določeni posebni pogoji za upravičenost do dodelitve tarifnih preferencialov v okviru posebnega spodbujevalnega režima za trajnostni razvoj in dobro upravljanje (GSP+) državi, ki za to zaprosi. Za ta namen bi bilo treba državo šteti za ranljivo. Ratificirati bi morala vse konvencije iz Priloge VIII Uredbe o GSP, poleg tega pa zadevni organi za spremljanje v svojih najnovejših razpoložljivih sklepnih ugotovitvah ne bi smeli razkrivati resnih napak pri učinkovitem izvajanju nobene izmed teh konvencij. Glede nobene od zadevnih konvencij država ne bi smela vložiti pridržka, ki je prepovedan s to konvencijo ali ki se za izključne namene člena 9 Uredbe o GSP šteje kot nezdružljiv s ciljem in namenom te konvencije. Brez pridržkov bi morala sprejeti zahteve glede poročanja, ki jih določa posamezna konvencija, in sprejeti zaveze iz točk (d), (e) in (f) člena 9(1) Uredbe o GSP.
            
         
               (2)
            
            
               Vsaka država, ki je zaprosila za ugodnosti GSP+, je morala predložiti zahtevek z izčrpnimi informacijami o ratifikaciji zadevnih konvencij, svojih pridržkih in ugovorih zoper te pridržke, ki so jih predložile druge pogodbenice konvencije, ter svojih zavezah.
            
         
               (3)
            
            
               Komisija je prejela zahtevke iz Armenije, Bolivije, Ekvadorja, Gruzije, Kostarike, Mongolije, Pakistana, Paragvaja, Peruja in Zelenortskih otokov.
            
         
               (4)
            
            
               Komisija je pooblaščena, da sprejema delegirane akte v skladu s členom 290 PDEU, s katerimi lahko oblikuje Prilogo III, da bi lahko dodelila režim GSP+, in sicer z vstavitvijo države, ki za ta režim zaprosi, na seznam držav upravičenk do GSP+.
            
         
               (5)
            
            
               Komisija je preučila zahtevke, vložene v skladu z določbami člena 10(1) Uredbe o GSP, in oblikovala seznam držav upravičenk do GSP+, ki izpolnjujejo merila za upravičenost. Zato bi bilo treba zadevnim državam s 1. januarjem 2014 dodeliti GSP+ –
            
         SPREJELA NASLEDNJO UREDBO:
   Člen 1
   Priloga III k Uredbi (EU) št. 978/2012 se določi v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. avgusta 2013
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 303, 31.10.2012, str. 1.
   
      PRILOGA
      
         
            „PRILOGA III
            
               Države upravičenke
                (1)
               do posebnega spodbujevalnega režima za trajnostni razvoj in dobro upravljanje iz točke (b) člena 1(2)
            
            
                        Stolpec A
                     
                     
                        :
                     
                     
                        abecedna oznaka v skladu z nomenklaturo držav in ozemelj za potrebe zunanjetrgovinske statistike Unije
                     
                  
                        Stolpec B
                     
                     
                        :
                     
                     
                        ime
                     
                  
                        A
                     
                     
                        B
                     
                  
                        AM
                     
                     
                        Armenija
                     
                  
                        BO
                     
                     
                        Bolivija
                     
                  
                        CR
                     
                     
                        Kostarika
                     
                  
                        CV
                     
                     
                        Zelenortski otoki
                     
                  
                        EC
                     
                     
                        Ekvador
                     
                  
                        GE
                     
                     
                        Gruzija
                     
                  
                        MN
                     
                     
                        Mongolija
                     
                  
                        PE
                     
                     
                        Peru
                     
                  
                        PK
                     
                     
                        Pakistan
                     
                  
                        PY
                     
                     
                        Paragvaj
                     
                  
               Države upravičenke do posebnega spodbujevalnega režima za trajnostni razvoj in dobro upravljanje iz točke (b) člena 1(2), ki so bile začasno izključene iz tega režima v zvezi z vsemi ali nekaterimi izdelki s poreklom iz teh držav
            
            
                        Stolpec A
                     
                     
                        :
                     
                     
                        abecedna oznaka v skladu z nomenklaturo držav in ozemelj za potrebe zunanjetrgovinske statistike Unije
                     
                  
                        Stolpec B
                     
                     
                        :
                     
                     
                        ime
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  Seznam vključuje države, za katere so bili preferenciali morda začasno preklicani ali opuščeni. Posodobljen seznam lahko zagotovijo Komisija ali pristojni organi zadevne države.“